पाएं अपने शहर की ताज़ा ख़बरें और फ्री ई-पेपरडाउनलोड करें
गांव फतेहपुर भंगाला निवासी को इंदरा गांधी अंतरराष्ट्रीय हवाई अड्डा दिल्ली में ग्राउंड स्टाफ की असामी की नौकरी का झांसा देकर 1,01,850 रुपए की ठगी मारने का मामला सामने आया है। आरोपियों की पहचान नूरदीप निवासी मकान नंबर ई9 स्ट्रीट नंबर-2 भोलेनाथ नगर जवाला नगर नॉर्थ ईस्ट दिल्ली व तृषा चौधरी के रूप में हुई है। एसएचओ राजीव कुमार ने बताया कि पुलिस ने मनदीप कौर पत्नी भुपिंदरपाल सिंह निवासी गांव फतेहपुर भंगाला के बयानों पर आरोपियों के खिलाफ 420, 120बी आईपीसी एंड 66डी एक्ट के तहत मामला दर्ज करके आरोपियों की तलाश शुरू कर दी है। पीड़ित मनदीप कौर ने बताया कि 3 सितंबर 2020 को उनके मोबाइल पर नंबर 95401-29912 से फोन आया है और बोलने वाली अपना नाम तृषा बताया और कहा कि इंदिरा गांधी अंतरराष्ट्रीय हवाई अड्डा दिल्ली में ग्राउंड स्टाफ की नियुक्ति होनी है। आपको काम करना है तो व्हट्सएप नंबर 88826-02660 पर अपने डॉक्यूमेंट सेंड करें।
मनदीप ने बताया कि उसे नौकरी चाहिए थी इसलिए डॉक्यूमेंट सेंड कर दिए गए। सीट बुक करवाने के लिए आरोपियों की तरफ से पहले 1350 रुपए मांगे गए तो बताए बैंक खाते में पैसे जमा करवा दिए। इसके एक हफ्ते बाद ट्रेनिंग के लिए पत्र आया और मोबाइल नंबर 97110-61297 पर कॉल करने के लिए कहा गया। कॉल की तो सामने वाले ने अपना नाम भूवन गुप्ता बताया और कहा कि आपकी नौकरी चंडीगढ़ इंटरनेशनल एयरपोर्ट मोहाली में लग गई है और आई कार्ड व वर्दी के लिए 5500 रुपए बैंक खाते में जमा करवा दें। इसके 20 दिन बाद नौकरी के लिए ज्वाइनिंग लेटर मिला अौर आरोपियों का फोन आया कि बतौर सिक्योरिटी 15 हजार 550 रुपए खाते में जमा करवा दें। इसके बाद आरोपियों ने इंश्योरेंस के नाम पर 20 हजार 550 रुपए जमा करवा लिए और करीब एक महीने बाद कंफॉर्मेशन लेटर प्राप्त हुआ।
इसके बाद फिर 33 हजार 900 रुपए जमा करवाने को कहा। मनदीप ने बताया कि इंश्योरेंस के नाम पर 10-10 लाख रुपए के 2 चेक भी भेजे। इसके बाद आरोपियों ने कहा कि अगर 25 हजार रुपए अभी जमा करवाते हो तो यह चेक पास हो जाएगा, उस पर उसने 25 हजार रुपए भी जमा करवा दिए। फिर आरोपियों ने लेपटॉप, डोंगल व आई कार्ड के लिए 35 हजार 500 रुपए अौर जमा करवाने को कहा तो शंका होने पर यह रकम जमा नहीं करवाई। इसके बाद आरोपियों ने फोन उठाना बंद कर दिया। उन्होंने बताया कि जब इसके संबंधी मोहाली में पहुंचकर पता किया तो पता चला कि एयरपोर्ट में कोई भी नौकरी नहीं निकली है और उक्त लोगों ने धोखा किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn